Hollywood-ikone se kleindogters | SARIE
Hollywood-ikone se kleindogters	deur SARIE.com-span
Selfs ná hul dood word die Oscar-wenners Audrey Hepburn en Grace Kelly, oftewel prinses Grace van Monaco, as styl-ikone beskou. En nou leef hul styl en skoonheid voort in hul kleindogters.
Audrey se kleindogter, Emma Ferrer
Haar pa, Sean Ferrer, is Audrey se eerste seun en enigste kind uit haar huwelik met die akteur Mel Ferrer. Sy is in 1968 van hom geskei. Toe sy 20 was, is Emma deur die model-agentskap Storm Models ontdek, en in 2014 het sy op die voorblad van die tydskrif Harper’s Bazaar verskyn.
Emma wil geensins ’n tweede Audrey wees nie. Inteendeel, sy wil net iemand wees op wie haar ouma sal trots wees, berig Daily Mail.
Sien jy die ooreenkomste raak?
Grace se kleindogter, Jazmin Grace Grimaldi
Jazmin is die buite-egtelike dogter van prins Albert van Monaco. En hoewel sy nie in die paleis grootword nie, kan daar duidelike trekke van prinses Grace in haar gesien word. Die tydskrif Harper’s Bazaar het verlede jaar met haar gesels oor die ouma wat sy nooit geken het nie.
Jazmin se ouers het in 1991 ontmoet en in 1992 het haar ma, Tamara Rotolo, swanger geraak. Sy het besluit om haar dogter in Amerika groot te maak, uit die kollig uit.
FOTO: Instagram/Harper Bazaar
Kan jy die ooreenkomste sien?
6 Grace Kelly-troufoto’s ontdek!
Liefdesbrief van koningin Elizabeth R24 000 werd
Koningin Elizabeth – 20 goed wat jy moet weet
Oscar vir Natalie: Jackie-lokprent laat mense gons
Van Suid-Afrika se gewildste TV-reekse tot selfs Cannes, dié aktrise kan alles doen. Sarah Kozlowski het al rolle vertolk in ons topreekse soos SABC se Isidingo en M-Net se The Wild. Met ’n rolprent wat boonop in Cannes gaan draai …